Deusdedit av Canterbury

Deusdedit (Frithona inntil bispeordinasjonen, også kjent som Adeodatus; død 14. juli 664 i Canterbury) var den sjette erkebiskop av Canterbury fra 655 til sin død, og den første sakser som hadde dette embetet. 

Liv og virke
 Navn 
Ifølge en tradisjon som kan spores tilbake til Goscelin og normannerne, altså flere hundreår senere, het erkebiskopen fra fødselen av Frithona, men det er muligens en forvanskning av Frithuwine.Brooks Early History of the Church of Canterbury pp. 67–69 En senere historiker, Peter Hunter Blair, bruker navnet Frithonas.Blair World of Bede p. 118

Navnet Deusdedit betyr «Gud har gitt» på latin,Müller God the Teacher of Mankind p. 201 og hadde vært navn til en pave ikke så lenge før, pave Deusdedit (pontifikat 61-618);Sharpe "Naming of Bishop Ithamar" English Historical Review p. 890 og det var vanlig blant mange tidligmiddelalderske saksiske biskoper å ta seg et nytt navn, ofte valgt fra samtidens pavenavn.

 Erkebiskop 
Deusdedit ble konsekrert som erkebiskop av Ithamar av Rochester i 655, to år etter forgjengeren St. Honorius' død. 

At han ble valgt til dette høye embede, skyldes en overenskomst mellom herskerne Eorcenberht av Kent og Cenwalh av Wessex. 

Erkebispedømmet Canterbury ser ut til å ha hatt en noe uklar posisjon blant bispedømmene i landet i denne perioden. Under Deusdedits ni år som biskop ser det ut til at alle nye biskoper i England ble vigslet av keltiske eller utenlandske biskoper, og ikke erkebiskopen. Deusdedit av Canterbury var lenge overskygget av den mer innflytelsesrike Agilbert, som var biskop for vestsakserne,Stenton Anglo-Saxon England p. 122 og hans effektive myndighet utstrakte seg dermed neppe ut over selve bispedømmer Canterbury og det inntilliggende bispedømmet Rochester, som tradisjonelt hadde vært avhengig av Canterbury.Thacker "Deusdedit" Oxford Dictionary of National Biography

Deusdedit grunnla et nonnekloster på øya Thanet, og deltok i grunnleggelsen av Medshamstead Abbey (senere Peterboroughkatedralen i 657. 

Synoden i Whitby ble holdt i hans dødsår, 664. Dette var en viktig hendelse i britisk kirkehistorie, ettersom det ble avgjort om man skulle følge romersk eller keltisk skikk i landet. Deusdedit var på den romerske siden, som gikk seirende ut av disputten, men ser ikke ut til å ha vært med på synoden fordi han var blitt smittet av pest. Han døde noen måneder senere.

Referanser

Kategori:Katolske erkebiskoper av Canterbury
Kategori:Angelsaksiske helgener
Kategori:Dødsfall i 664
Kategori:Fødselsdato ukjent